גם אנחנו בקפה TheMarker רוצים לשפר ולהשתפר על מנת שנוכל להמשיך ולשרת את החברים בצורה המיטבית לאורך זמן.
נשמח אם תסייעו לנו בתהליך. בימים אלה אנו עורכים את סקר החברים הגדול, על מנת לשפר את השירות הניתן לגולשים ולהרחיב את מגוון האפשרויות לפעילות בקפה.
בסקר נבקש את התייחסותכם לנושאים שונים הקשורים לקפה, על מנת להבין טוב יותר את הצרכים של החברים השונים. נתוני הסקר ישמשו לצרכי מחקר וסטטיסטיקה בלבד והינם חסויים לחלוטין.
שימי לב – השאלון מנוסח בלשון זכר אך כמובן פונה גם אלייך.
"הסקר סגור עכשיו" זאת בדיוק התשובה שכנראה הייתה אמורה להתקבל..... ניהול חובבני, מאות כרטיסים פיקטיביים ללא שם ותמונה, מטרידים סדרתיים שלצערי "זכיתי" להיתקל באחת מהם. כל כך עצוב שהפלטפורמה הזאת מנוהלת בצורה כל כך לא מקצועית. אני מנסה להבין מדוע ולמה . שוקן-תתבייש.
והסקר, כמובן, סגור עכשיו. אופייני. למה שתעדכנו?
כל כך עצוב מה שקרה כאן. לדעתי, ההחמצה הכי גדולה של האינטרנט הישראלי. שיעור באיך לא.
ואני לא יורק לבאר ששתיתי ממנה. בשבילי האתר הזה היה אור גדול. ועכשיו עצב, בגלל מה שהיה פה.
יכול להיות, כמובן, שבכל מקרה זה היה קורה. מול פייסבוק קשה לעמוד. אבל באמת היה פה לדעתי משהו שהיה יכול לגדול אל מעבר לגבולות ישראל, מודל לקהילתיות. וזה אבד.
אם אתם באמת רוצים לשפר מה שאתם צריכים לעשות זה לנסות לאתר את ה"עוגנים", לשאול אותם מה הם היו רוצים, ולבנות להם פלטפורמה.
מה זה עוגנים? אנשים שהיו פה, שהיו להם הרבה חברים, הרבה כוכבים, הרבה הערכה..
להוריד דחוף את מסך הפרסום האגרסיבי והמשתלט, שמפריע קשות לקרוא כל תוכן, שאיננו פרסום. קוביות, מדלים רוכבים הן על הטקסטים שלכם והן של הגולשים!
מצטרפת לדברים של אמיר. הפרסומות פשוט מוציאות את החשק!
במילים אחרות, ירייה ברגל, כל בעל טאבלט פשוט לא יכול לחסום ולהגיע לתכנים. אז אם אנחנו מעניינים - כדאי לעשות מעשה. לא?
מייאש מה שקורה כאן, שא לדבר על מה שלא קורה. הפרסומות בצידי העמוד זה זועה. פשוט מסתיר חצי עמוד כולל תמונות פרופיל ומידע אישי. וחוסם הפרסומות של הטאבלט, כן כן לא נתמך..., לא עוזר. ומה שלא קורה, זה תמיכה סבירה לטאבלטים, תיקון באגים וכל השאר.
אחרי כל כך הרבה עלבונות כאן מצד המערכת אתם מצפים מאיתנו לשתף פעולה?
הרי במו ידכם הרסתם כאן כל חלקה טובה!
אתם לא צריכים סקר אלה שינוי יסודי בחשיבה!
זאת רשת חברתית או מוסד פירסומת?
אני מקווה שלקפה דה מרקר יש מספיק כסף כדי לשלם לטכנאים שמתחזקים את האתר.. מסכנים, הם לא מרוויחים מספיק מהפרסומות שהם מרעיפים פה על גבינו ועל חשבוננו בתוך הפרופילים שלנו.
השתתפתי בסקר, דרך אגב בשאלה על המקצוע אין לכם שם אפשרות לסמן "אחר" למרות שכן מצויינת המלה אבל כשרשמתי בשורה הריקה את העיסוק שלי זה לא קיבל את זה וכתב שלא מילאתי.. כך שנאלצתי לסמן תחום קרוב בלית ברירה. תתקנו את זה אם אתם רוצים תשובות מדויקות.
יש פה המון באגים שלא תוקנו וזה מעצבן אותי. אני לא אוהבת שמזלזלים כאן בבלוגרים, וזה שהתקלות לא מטופלות מרתיח אותי. זו הזנחה נפשעת, כי יש כאן תקלות של חודשים, ועושה רושם שאתם מתעלמים מאיתנו ולא מזיז לכם. כמה זמן לוקח לפתור באג מערכתי, אני תוהה. אני זוכרת ימים אחרים שבהם פתרון תקלה לא ארך מעל סופשבוע או כמה ימים לכל היותר. אני באופן אישי יצאתי להפסקה ארוכה ודחיתי את חזרתי לבלוג כי המתנתי בסבלנות עד שנמאס לי כי הבנתי שאין טעם לחכות יותר, כי אולי אין לכן מספיק טכנאים , אחרת השד יודע מה הבעיה שלכם להחזיר את האתר לפעילות תקינה שוטפת.
הכי מרגיז זה הדיליי המטורף בעידכונים של צפיות בדיונים ובפוסטים, או דיליי בעדכון התנתקויות מהאתר (אתה מהבהב אונליין כשאתה למעשה כבר מזמן באוף ליין).
כבר המון זמן אין אפשרות לעדכן את הפרטים בדף הפרופיל האישי במאפיינים בסיסים כמו תחומי עניין, שינוי סיסמה ושינויים נוספים. מה קורה עם זה ? מתי תפתרו את הבאג ?
תחסמו ותצנזרו תכנים פורנוגרפיים כמו תמונות/בלוגים/פוסטים/טקסטים. יש פה ים של תכנים מיניים פוגעניים.
תעיפו את הפרסומות מהפרופילים הפרטיים שלנו ומעמודי הבלוג ומכל תוכן שהוא אישי שלנו. תשאירו תוכן פירסומי רק בעמודים כללים כמו בקהילות או בעמוד הראשי של הקפה.
באותו הקשר - את הקישורים שלכם להצעות לקריאה נוספת ("כתבות נוספות שעשויות לעניין אותך") תורידו לתחתית העמוד כלומר מתחת לתגובות אצלנו בבלוג ולא מיד בתום הפוסט. זה מפריע כשזה חוצץ בין התוכן שלנו לבין התגובות עליו. אל תאנסו אותנו לקרא, אם נרצה הרי נלחץ על הקישור גם אם הוא יהיה למטה (אישית - אני הרבה פעמים לוחצת).
מקווה שתתייחסו לחברי הקפה, תקשיבו יותר, תכבדו בקשות חוזרות ונשנות, תראו שאיכפת לכם מאיתנו.
שירות הלקוחות פה לקוי מתחת לכל ביקורת.